Document ID: 32003R1571

32003R1571
L 224/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1571/2003 НА КОМИСИЯТА
от 5 септември 2003 година
за изменение на елементи от спецификацията на означението, фигуриращо в приложението към Регламент (ЕО) № 1107/96 (Parmigiano Reggiano)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 806/2003 (2), и по-специално член 9 от него,
като има предвид, че:
(1)
Съгласно член 9 от Регламент (ЕИО) № 2081/92, италианските власти поискаха за означението „Parmigiano Reggiano“, регистрирано като защитено наименование за произход с Регламент (ЕО) № 1107/96 на Комисията от 12 юли 1996 г. относно регистрирането на географските указания и наименованията за произход по процедурата, предвидена в член 17 от Регламент (ЕИО) № 2081/92 на Съвета (3), последно изменен с Регламент (ЕО) № 1204/2003 (4), изменение на описанието, начина на получаване на продукта, етикетирането, както и на регламента относно храненето на говедата.
(2)
След разглеждане на тази молба за промени бе счетено, че се касае за промени, които не са незначителни.
(3)
Съгласно процедурата предвидена в член 9 от Регламент (ЕИО) № 2081/92 и тъй като измененията не са незначителни, процедурата, предвидена в член 6, се прилага mutatis mutandis.
(4)
Бе преценено, че в случая се касае за изменения, съответстващи на Регламент (ЕИО) № 2081/92. На Комисията не бе предадена никаква декларация за възражение по смисъла на член 7 от посочения регламент след публикуването на споменатите промени в Официален вестник на Европейския съюз. (5)
(5)
Следователно, тези изменения могат да бъдат регистрирани и да бъдат предмет на публикуване в Официален вестник на Европейския съюз,
ПРИЕ НАСТОЯЩИЯ РЕГЛАМЕНТ:
Член 1
Измененията, фигуриращи в приложението към настоящия регламент, са регистрирани и публикувани съгласно член 6, параграф 4 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 септември 2003 година.

Labels: 3
18
17